Plaasmoorde!!!!! Farm Murders!!!!! - Page 233 - Stormfront
Page 233 of 673 « First < 133 183 219 220 221 222 223 224 225 226 227 228 229 230 231 232 233 234 235 236 237 238 239 240 241 242 243 244 245 246 247 283 333 > Last »
03-28-2008, 03:01 AM #2321
Pa wou nie bed sien waar sy sterf
Mnr. Koos van Rensburg wou nie die bed sien waarop sy lieflingdogter vermoor is nie.
Esteé van Rensburg (19), ’n jong ballerina en danser van die Vodacom-meerkat Moitia, is eergister halfnaak, verkrag en vermoor op haar ouers se bed in hul huis in Tonettistraat in Faerie Glen, in die ooste van Pretoria, gevind.
Esteé is dood weens ’n skoot in die kop.
“Ek het opdrag gegee dat dié bed verwyder word sodra die polisie klaar is met hul ondersoek,” het Van Rensburg, ’n prokureur, gister gesê.
“Ek wou dit nie sien nie.”
Kapt. Julia Claassen, polisiewoordvoerder, het gesê die polisie volg verskeie leidrade op en is onder meer nog op soek na Esteé se silwer Toyota Tazz met registrasienommer NNS 243 GP.
Die polisie hoop dat die motor hulle sal lei na die verdagte/s.
Van Rensburg en sy vrou, Linda, het gistermiddag vanaf Oudtshoorn teruggekeer waar hulle die KKNK bygewoon het.
Hy het gistermiddag vir die eerste keer die kamer gesien waar sy dogter vermoor is.
“Esteé het, wanneer sy alleen was, in ons kamer geslaap sodat sy naby die telefoon kon wees.
“Ons het nie eens geweet sy was alleen nie.
“Daar is nie woorde om te beskryf hoe ons voel nie.
“Ek kan my nie indink hoe enige iemand dit selfs net kan oorweeg om só ’n jong, onskuldige mens seer te maak nie.
“Al my kinders is wonderlik, maar die baba bly altyd spesiaal.
“Esteé kon nie eens ’n vlieg doodmaak nie,” het dié gebroke pa gesê.
Van Rensburg het gesê hulle het nie ’n idee wie dít aan hul jongste dogter gedoen het of hoekom sy vermoor is nie.
Hy wil uitvind waardeur sy “kind uit die hemel” in haar laaste lewensure is, het hy gesê.
“Suid-Afrika moet oorlog teen misdaad verklaar, veral teen dié soort mishandeling van onskuldige kinders.
“Ek glo die meeste mense in Suid-Afrika is goed. Ons kan nie toelaat dat die 1% van die land se inwoners wat sleg is, dit wat die goeie mense doen, vernietig nie.
“Niks wat ek doen, sal my kind terugbring nie, maar ek hoop haar dood sal keer dat dit met iemand anders gebeur. Ons kan nie dié goed net los nie.”
Van Rensburg het gevra dat mense nie geld aan blomme sal bestee nie, maar die geld sal skenk aan organisasies rakende misdaad teen vroue en kinders.
Hy sal nog organisasies spesifiseer.
Esteé sal na alle waarskynlikheid Dinsdagmiddag begrawe word. Die finale begrafnisreëlings sal nog bekend gemaak word.
03-28-2008, 03:08 AM #2322
Dokter in hospitaal beroof
’N Jong dokter het die afgelope Paasnaweek die derde slagoffer van ’n gewapende rooftog geword in een van die Johannesburgse Algemene Hospitaal se hysbakke.
“Ek het pas by die hyser ingestap toe iemand by my aansluit. Hy het kort daarna ’n vuurwapen te voorskyn gebring en doodluiters gevra dat ek my beursie en selfoon oorhandig.
“Hy het op die volgende vloer uitgestap toe die deure oopgegaan het en verdwyn,” het die dokter, wat gevra het om anoniem te bly uit vrees vir vergelding, gister vertel.
Die voorval het Sondag omstreeks 15:30 gebeur.
Mnr. Sagie Pillay, hospitaalhoof, het vroeg volgende week ’n afspraak met die polisie in Hillbrow geskeduleer om die groeiende misdaadprobleem by die hospitaal te bespreek.
Nog ’n dokter en ’n pasiënt is ook die afgelope paar maande op ’n soortgelyke wyse in hysbakke by dié hospitaal beroof.
“Ons beoog nou ’n beleid van geen verdraagsaamheid teenoor misdaad.
“Pasiënte, werkers en studente moet hulle regmaak om effens verontrief te word.
“Die hospitaal gaan voortaan besoektye streng afdwing, tensy ’n besoeker spesiaal vooraf ’n reëling getref het.
“Pasiënte moet sorg dat hulle hul bloukaarte by hulle dra en besoekers hul identifikasie.”
Pillay het gesê daar word ook ’n kaartjiestelsel vir besoekers oorweeg: elke pasiënt sal dalk twee tot drie kaartjies kry wat hy aan sy familie en vriende kan gee om toegang tot die hospitaalperseel te kry.
Die kaartjies sal buite die hospitaal omgeruil kan word tussen familielede, maar niemand sal sonder ’n kaartjie toegelaat word nie.
“Ons wil seker maak dat niemand hier kom wat nie moet nie.”
Pillay het gesê die werksomstandighede in hospitale is moeilik genoeg vir gesondheidswerkers sonder dat dit nog vererger word deur ’n veiligheidsprobleem in ’n plek waar ’n mens “onskendbaar” behoort te wees.
Hy het gesê die hospitaal is moeilik om te beveilig weens die talle ingange.
Ná die vorige twee voorvalle is sommige ingangshekke gesluit en meer wagte ontplooi.
As deel van ’n kontrak met ’n nuwe veiligheidsmaatskappy word daar oor ’n paar weke kameras en metaalverklikkers geïnstalleer.
Die dokter wat die afgelope naweek beroof is, het gister gesê dit het so vinnig gebeur dat hy nog nie regtig voel dit het ’n impak op hom nie. Die rower was glo nie aggressief nie.
Daar was onder meer R200 kontant en bankkaarte in sy beursie.
Nog hospitaalpersoneel het aan mnr. Jack Bloom van die DA in Gauteng gesê hulle voel angstig.
03-28-2008, 03:13 AM #2323
Man breek been toe hy van rowers vlug
Witrivier. – Die bestuurder van ’n geldskiet-onderneming hier het sy linkerbeen op twee plekke gebreek nadat hy tydens ’n gewapende rooftog van die tweede verdieping van die gebou gespring het.
’n Noodoperasie is gisteraand in die Nelspruitse Medi-Clinic op mnr. Shane Vermaak (26) se enkel en onderbeen uitgevoer.
Volgens kapt. Erhard Ströh, speurtakbevelvoerder, het twee gewapende rowers gisteroggend by Money Line Financial Services se kantoor in Krugerparkstraat ingestorm en ’n personeellid aangehou.
Vermaak, wat in daardie stadium in ’n kantoor agter in die gebou was, het die lawaai gehoor. “Toe hy om die hoek loer, het hy die mans met pistole gesien,” het sy vrou, Maureen, gister vertel.
“Hy het by die venster uitgeklim en tot op die sypaadjie gespring.”
Vermaak het glo teen ’n kragkas op die sypaadjie vasgespring en sy been gebreek.
Omdat paramedici bekommerd was oor sy beserings, is hy met ’n noodhelikopter van Air Mercy Services na die Nelspruit-Medi-Clinic gevlieg.
Me. Robyn Baard, hospitaalwoordvoerder, het gesê Vermaak se toestand is bestendig ondanks die ernstige beenbreuk.
“Hy is teater toe waar die been skoongemaak en gespalk sal word.”
Die rowers het met sowat R14 900 gevlug.
03-28-2008, 03:34 AM #2324
Esteé's dad dumps death bed
Pretoria - Koos van Rensburg did not want to see the bed on which his beloved daughter had been murdered.
Esteé van Rensburg, 19, a ballerina and the Vodacom meerkat Moitia dancer, was found half-naked, raped and murdered on her parents' bed in their home in Tonetti Street, Faerie Glen, in eastern Pretoria.
Esteé died from a bullet to the head.
Koos, a lawyer, said on Thursday: "I gave instructions for the bed to be removed as soon as the police had finished their investigation. I didn't want to see it."
Captain Julia Claassen said police were following various leads and were looking for Esteé's silver Toyota Tazz with registration number NNS 243 GP.
They hoped the car would lead them to the suspect/s.
Slept near the phone
Koos and his wife, Linda, returned on Thursday from Oudtshoorn where they had been attending the Klein Karoo Nationale Kunstefees (Little Karoo national arts festival).
He saw the room in which his daughter had been murdered for the first time on Thursday.
"Esteé slept in our room when she was alone so that she could be near the phone."
"We didn't know that she had been alone."
"There are no words to describe how we feel. I can't imagine how anyone could even consider hurting such a young, innocent person.
"All my children are wonderful, but the baby is always special.
"Esteé wouldn't hurt a fly," said her broken father.
Koos said they had no idea who would do such a thing to their youngest daughter, nor why she had been murdered.
He said he wanted to find out what his "child from heaven" had gone through in the last hours of her life.
"South Africa must declare war against crime, especially against this type of abuse of innocent children.
'Donate to help others'
I believe most people in South Africa are good. We can't allow the 1% of the country's residents who are bad to destroy that which the good people are doing.
"Nothing that I do will bring back my child, but I hope her death will prevent it from happening to someone else. We can't just leave these things."
Koos asked people not to spend money on flowers, but rather to donate to organisations for women and children who had been victims of crime.
He would specify these organisations later.
Esteé probably will be buried on Tuesday afternoon.
03-29-2008, 02:15 AM #2325
‘Blomme moet net soos Esteé vergaan’
‘Die idee van die blomme is dat dit moet vergaan soos Esteé vergaan het.”
Só het mev. Linda van Rensburg gesê oor die blomme wat haar dogter se vriende gister voor hul huis in Tonettistraat in Faerie Glen, in die ooste van Pretoria, neergesit het.
Esteé van Rensburg (19), ’n jong ballerina en danser van die Vodacom-meerkat Moitia, is vroeër vandeesweek halfkaal en vermoor op haar ouers se bed gevind.
Sy is dood weens ’n skoot in die kop en is vermoedelik verkrag.
Kapt. Julia Claassen, polisiewoordvoerder, het gesê die nadoodse ondersoek is gister gedoen, maar bygevoeg dat verdere toetse nog sal bepaal of Esteé verkrag is.
Die polisie volg nog leidrade op om Esteé se moordenaar/s op te spoor.
“Ek probeer in Esteé se dagboeke vir ’n leidraad soek, maar daar is niks,” het Van Rensburg gister aan Beeld gesê.
“Esteé was nie regtig iemand wat geskryf het nie. Sy het oor haar gevoelens gepraat.
“Esteé was my engelkind. Ek wens ek kan haar nog een keer vashou en haar stem hoor.”
Van Rensburg het gesê sy het gister vir die eerste keer die moed gehad om na hul huis te gaan waar haar kind vermoor is.
Volgens haar was dié noodlottige naweek die eerste keer wat Esteé alleen by die huis gebly het.
Haar ouers was in Oudtshoorn waar hulle die KKNK bygewoon het. Esteé sou eergister by haar ouers aangesluit het.
Van Rensburg het gesê Esteé was baie skrikkerig om alleen by die huis te bly nadat sy en haar pa, Koos, sowat drie jaar gelede in hul huis aangeval en deur rowers aangehou is.
Esteé en haar pa is gedwing om plat te lê waarna die rowers met hul motor gevlug het.
“Ons het as gesin besluit dat Esteé alleen by die huis kan bly. Sy het gewoonlik by vriendinne of familie gebly.
“Een of ander tyd moet ’n ma die naelstring knip.
“Maar sy het twee dae te lank alleen gebly,” het Van Rensburg gesê.
Esteé se roudiens sal Dinsdag om 15:00 by die NG kerk Oosterlig in Waterkloof Glen gehou word.
“Met die diens wil ons Esteé se lewe celebrate. Haar dood is irrelevant. Wat saak maak, is hoe sy gelewe het,” het Van Rensburg gesê.
03-29-2008, 02:17 AM #2326
Goosen vaar uit oor misdaad-blaam
Die sanger en liedjieskrywer Anton Goosen het in ’n sterk bewoorde rubriek op LitNet uitgevaar teen diegene wat swart Suid-Afrikaners vir misdaad wil blameer.
“Misdaad is misdaad. Dit maak nie saak wie dit pleeg nie,” het Goosen geskryf.
In die rubriek, getiteld Aan al die ultra-ver-regses en die Flat Earth Society, reageer Goosen op die opmerking van nog ’n LitNet-skrywer dat hy aan die Stockholm-sindroom ly, waar slagoffers empatie met hul aanvallers toon.
Goosen is in Januarie verlede jaar op sy plaas in Hennopsrivier, Centurion, aangeval. “Die aanvaller het nie gesê: ‘Ek haat jou omdat jy wit is en daarom beroof ek jou en skiet jou dalk dood nie’,” het Goosen geskryf.
Hy verwys ook na statistieke van die skrywer en joernalis Jonny Steinberg. Volgens dié syfers is een uit tien Suid-Afrikaners wit, maar net 1 uit 33 moordslagoffers is wit.
In ’n e-pos aan Beeld gister het Goosen gesê dié rubriek het ’n “yslike rioolvloed van regse menings op SêNet, die briewe-afdeling van LitNet, losgelaat”.
“Die regse reaksie in geheel (deurspek met feitefoute) kan gelees en verbind word met emosionele denke uit ’n vergange era,” het Goosen gesê.
Op ’n vraag oor watter faktore hy dink wel tot misdaad bydra, het hy gesê dinge soos armoede, werkloosheid en onwettige immigrante speel ’n rol. “Ons land is nie foutloos nie en om ons probleme op die vorige regime se skuldskouer te laai, gaan dit (die probleme) nie oplos nie.”
Goosen reken beriggewing wat op ’n spesifieke gehoor gemik is, lei tot verkeerde persepsies oor misdaad. “Suid-Afrikaners wat regtig ’n volle spektrum van die nuus wil hê, behoort nie net hul ‘eie’ koerante te lees nie.”
Oor die tronk-rehabilitasie van misdadigers het hy gesê: “Ek dink harde hande-arbeid kan werk. Dit is nie net ’n afskrikmiddel nie, maar kan tot almal se voordeel aangewend word.”
Hy meen Suid-Afrikaners moet almal saamwerk om misdaad te beveg.
03-29-2008, 02:21 AM #2327
3 tieners van selfone, beursies beroof
Quintin Nortjé (15), Ruan Uys (15) en Juandré Janse van Rensburg (16) vertel gister van hul noue ontkoming toe gewapende rowers hulle naby hul huise oorval het.
Drie tienerseuns van Nigel is met pistoollope teen hul lywe van onder meer hul beursies en selfone beroof.
“Ons ly nog aan skok. Ons kon so maklik drie kinders verloor het,” het me. Elmarie Janse van Rensburg, Juandré (16) se ma, gister gesê.
Juandré het Woensdagaand omstreeks 21:00 in Eufeesstraat saam met sy vriende Quintin Nortjé (15) en Ruan Uys (15) na hul huise geloop nadat hulle by sy huis gekuier het. Ruan het op sy Honda-motorfiets gesit en die motorfiets met sy voete vorentoe geskuif sonder dat dit aangeskakel was.
Die volgende oomblik het drie mans hulle oorval en pistole teen hul lywe gedruk, het Juandré vertel. “Hy het die loop in my sy gedruk, my deursoek en my beursie gevat.”
Een rower het sy pistool teen Quintin se nek gedruk en die ander syne teen Ruan se gesig terwyl hulle deurgesoek is.
Die rowers het onder meer ook hul selfone gesteel.
“Hulle wou die bike ook steel, maar kon die ding nie start nie,” het Ruan gesê.
Die seuns, leerlinge aan die Hoërskool John Vorster, het toe terug na Juandré se huis gehardloop en hul ouers laat weet, wat die polisie in kennis gestel het.
“Dis ’n baie traumatiese ding wat gebeur het. Nigel was nog altyd ’n veilige plek en ons voel gewoonlik veilig met ons kinders hier,” het me. Janse van Rensburg gesê.
Mnr. Jo Uys, Ruan se pa, het gesê: “Ons stertvere begin regop staan as hulle aan ons kinders vat.”
Mnr. David Niebuhr, voorsitter van die Nigel-gemeenskapspolisiëringsforum (GPF), het onlangs ’n omsendbrief aan die gemeenskap uitgestuur om hulle teen die toenemende misdaad in Nigel te waarsku.
“Nigel se misdaad is van die laagste in Gauteng, maar dit maak dit steeds nie 100% veilig nie. Veral huisbrake het die laaste ruk toegeneem.”
Uys sr. het die polisie geprys vir hul vinnige optrede.
“Vandat ons in die polisiekantoor aangekom het, het hulle ons soos konings behandel. Die polisie hier lewer uitstekende diens.”
Konst. Sindy van Zyl, polisiewoordvoerder, het bevestig ’n saak van gewapende roof word ondersoek.
Enigiemand met inligting oor die rooftog kan insp. J.C. Killian van die Nigel-speurtak by 011 814 2262 kontak.
03-29-2008, 02:26 AM #2328
Prokureur verdwyn op pad na sy huis
’n Prokureur van Pretoria het gisteroggend op pad na sy huis in Wierdabrug, Centurion, spoorloos verdwyn.
Mnr. Wynand Louw (39) het eergisteraand saam met vriende by Co-Fi, ’n restaurant in Brooklyn, gekuier voordat hy verdwyn het.
Mnr. Heinrich Stevens, ’n vriend van Louw, het gesê Louw het dié aand saam met ander vriende gekuier en is tussen middernag en 01:00 by dié restaurant weg.
“Hy het egter nooit by sy huis opgedaag nie. Ons soek sedertdien na hom.”
Me. Samantha Winson, Louw se vriendin, het hom gisteroggend by die Wierdabrug-polisiekantoor as vermis aangemeld.
Volgens Stevens het hulle gister al Louw se vriende en kollegas gebel, maar niemand weet waar hy hom bevind nie.
Stevens het gesê Louw se selfoon is ook sedert sy verdwyning afgeskakel en dat sy motor, ’n silwer-grys Nissan Micra, registrasienommer RMM 397 GP, ook vermis word.
Stevens sou gisteraand Louw se ouers, wat in Hermanus woon, inlig oor hul seun se verdwyning.
Insp. Ilze Jones, polisiewoordvoerder, het bevestig dat die polisie Louw se verdwyning ondersoek.
03-29-2008, 02:28 AM #2329
Rowers steel, rand ou boer aan
’n Bejaarde boer (74) van Sterkrivier, wes van Mokopane (Potgietersrus), in Limpopo is gister omstreeks 03:00 in sy huis deur vier rowers aangerand en beroof.
Sapa berig dat mnr. Jan Moller wakker geword het toe die rowers ’n deur afgebreek het om toegang tot die huis te kry.
Volgens die polisie het Moller in die eetkamer op die rowers afgekom. Die rowers het skote na die plafon gevuur en Moller beveel om op die grond te lê.
Hy is in die proses aangerand en het ’n besering aan sy linkeroog opgedoen.
Die rowers het sy hande met telefoonkabel vasgebind en sy vrou (72), wat in ’n rolstoel is, op die vloer neergesit. Sy is nie beseer nie.
Die rowers het daarna die Mollers se kluis oopgemaak en vier vuurwapens, juweliersware en ’n onbekende bedrag kontant gebuit, waarna hulle met mnr. Moller se bakkie gevlug het.
03-30-2008, 02:52 PM #2330
Robbers attack Bryanston couple
Page generated in 0.36610 seconds with 14 queries